Асен Босев
Похвали се зайче

chitanka.info

Похвали се зайче,

на своето майче,

на татко, на батко,

на бабка, на дядко:

— В училище всички

добри ученици

сега изучаваме

чужди езици.

На кучешки зная

аз вече да лая.

На котешки тука

отлично мяукам.

Знам кравешки, ето,

говоря с телето.

Разбирам и бухал,

когато забуха.

Разбирам и сврака,

когато заграка.

И жаба из блато,

когато закряка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.